Raul Jeets sai WRC sarja debüüdilt Poolas positiivse emotsiooni - Ralli.ee
Avaleht Ralli WRC Raul Jeets sai WRC sarja debüüdilt Poolas positiivse emotsiooni
Pühapäeval jätkunud Poola MM-ralli viimasel päeval sõideti neli katset. Raul Jeets ja Kuldar Sikk olid kahjuks sunnitud ralli peale kahte keerulist päeva viimasel päeval pooleli jätma.
Öösel ja hommikul sadanud vihma tõttu olid teed taas väga libedad. Raul ja Kuldar sõitsid ühes kurvis välja ja õnnetuseks lõhkusid ka radiaatori ja pidid ralli katkestama. Vaatamata sellele on emotsioon Poola MM-rallilt hea ja nüüd vaadatakse juba Soome MM-ralli poole.
„Eks see meie kiirus oli lünklik, esimese päeva alguses ehmatasid need olud (vihmasadu ja libedad katsed) ikka ära aga pärastlõunal kohanesime ja saime korraliku kiiruse üles. Ka rasked teeolud ja katkised teed, tulles tagantpoolt, olid meile uuem kogemus. Kuid kui auto juures kõik toimis ja olime oludega kohanenud, võisime ka ise kiirusega rahul olla. Aega ei kaotanud me kiiretes kohades vaid aeglasemates kohtades ja see ongi sellest, et pole kaua aega sõitnud. Ja see, et kohe finišit kirja ei saanud, see tuleb nüüd siis Soomes ära teha. Lõppkokkuvõttes on emotsioon hea ja igati rahul otsusega sellel aastal teha kaasa kolm WRC etappi,“ rääkis Raul Jeets.